Bekymring over situationen i Tyrkiet og frygt for terror har fået Superliga-klubben Silkeborg IF til at aflyse den træningslejr til Tyrkiet, klubben ellers havde købt og betalt for.

Spillertruppen havde givet udtryk for bekymring over træningslejren på grund af situationen i Tyrkiet, og derfor har klubben valgt at aflyse turen til Belek, således at SIF bliver i Danmark og forbereder sig på den kommende forårssæson i Superligaen.

Det oplyser klubben på sin hjemmeside.

- Jeg har stor respekt for den åbenhed, forløbet har båret præg af. Der har været argumenter baseret på både fakta og følelser, og det ene er blevet respekteret i samme grad som det andet. Jeg ser det som et sundhedstegn, at spillerne bakker op om hinanden og siger: Det er alle eller ingen. På den baggrunansvarlige, men jeg ser det som en beslutningd har vi i den sportslige ledelse kun kunnet træffe én beslutning, nemlig at aflyse. I sidste ende er beslutningen jo min som øverste sportslige , vi har truffet i fællesskab efter en sund og åben dialog, siger Peter Sørensen til klubbens hjemmeside.

Spillertruppen har ifølge klubbens hjemmeside fået opbakning af træner- og lederstab i SIF, selv om manager Peter Sørensen havde ytret ønske om at komme af sted alligevel.

Det sker altså ikke nu, og i stedet må SIF blive hjemme i Danmark for at forberede sig på Superligaen.

Klubben får ikke pengene tilbage fra turen.